Cynthia Lvesque (2006 : 2) : yettwali yal ullis yesɛa amalas, ur nezmir ara ad nesɛu ullis ma yella amalas ulac-it. Tin ɣur-s, Genette yettwali ullis akken yebɣu yili, d alas. Yettwales-d s yiswi n usiweḍ, ɣas ulamma cwiṭ, ɣer urwas, ayen ara yeǧǧen taḥkayt teqreb ɣer tilawt. Yerna-d daɣen : ullis ur yezmir ara ad d-yefk tilawt akken ilaq imi netta d tigawt tasugnant n umeslay i d-yettekken seg tnaga tamullist.